《偈颂九十三首》
宋代·释梵琮

山中上元节，天上野云收。
豁开广寒殿，清光射斗牛。
姮娥与灯广，耿耿相应酬。
一点难瞒处，灯球挂树头。
笼中看走马，林下恣闲游。
吹灭旧纸撚，泼翻投子油。
暗中有路明如日，露柱相逢笑不休。
既能明似镜，何用曲如钩。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。